**ДОДАТНО ПОЈАШЊЕЊЕ 3**

**ПИТАЊА**

U cilju pripreme što kvalitetnije i ekonomski povoljnije ponude molimo Vas za odgovore na sledeća pitanja:

1.       U dodatnom pojašnjenju 2 - 273-14-O od 09.02.2015. na pitanje br. 1 koje glasi:

Stavka 1 Računar tip 1 **– zahtevano je Individualno blokiranje svih USB portova preko BIOS-a, elektronski prekidač za singalizaciju otvaranja kučišta, kensington slot, boot bez misa i tastature**.S’ obzirom da u kombinaciji ovog zahteva I specificiranih tehničkih karakteristika za pomenutu stavku (Računar tip 1), samo jedan proizvođač opreme (**Lenovo**) može da zadovolji pomenuti zahtev, molimo Vas da gore pomenuti specifičan zahtev uklonite iz konkursne dokumentacije kako bi omogućili jednakost svih ponuđača.U skladu sa članom 10 ZJN Naručilac je dužan da u postupku javne nabavke omogući što je moguće veću konkurenciju.Naručilac ne može da ograniči konkurenciju, a posebno ne može onemogućavati bilo kojeg ponuđača da učestvuje u postupku javne nabavke **neopravdanom upotrebom** pregovaračkog postupka, niti korišćenjem diskriminatorskih uslova, **tehničkih specifikacija** i kriterijuma.U suprotnom ovo predstavlja osnov za podnošenje zahteva za zaštitu prava ponuđača.

Dat je sledeći odgovor: Naručilac ostaje pri inicijalnom tehničkom zahtevu koji je definisan u skladu sa pravilnicima o bezbednosti podataka i tajnostih istih, a na osnovu Zakona o zaštiti prava pacijenata.

**Pitanje 1:**

Zakon o pravima pacijenta na koji se verovatno pozivate (u tekstu gore nazvan Zakon o zaštiti prava pacijenata) i član br. 14 tog zakona (pravo na privatnost i poverljivost) definišu kao i ceo ovaj zakon odnos pacijenta i **zdravstvenih radnika**.

Jasno je da se podaci o pacijentima nalaze u informacionom sistemu.**Uvidom u javno dostupna dokumenta, može se videti da naručilac poseduje** “informacioni sistem baziran na distribuiranoj klijent-server arhitekturi, kao i da KCV nema centralni sistem, već lokacije na kojima se autonomno izvršavaju procesi sa međusobnom sinhronizacijom podataka. Ti procesi se izvršaju kroz klijente (aplikativni moduli) za unos i prezentaciju podataka, i servere za skladištenje i obradu podataka (SQLserver). Aplikativni moduli su pojedinačne aplikacije (exe). koje prate organizacionu strukturu, **što u praksi znači da svaka služba unutar KCV ima svoj zaseban modul. Time se onemogućava neovlašćen pristup podacima koji su u nadležnosti drugih službi.“**

Molimo Vas da nam pojasnite **na koji način gore pomenute tehničke karakteristike desktop računara utiču na povećanu bezbednost ili tajnost podataka pacijenata, odnosno molimo Vas da pojasnite na koji način bi ovakvi tehnički zahtevi zaštitili podatke pacijenata od zaposlenih u službi koji već imaju svakodnevan pristup ovim podacima (svakodnevno ih gledaju, mogu da ih narežu na cd, slikaju, prepišu itd...)**?

**Pitanje 2:**

Molimo Vas da potvrdite da naručilac poseduje Kaspersky Endpoint antivirus (čime su neke od zahtevanih karakteristika već zadovoljene, što je moguće videti na Kaspersky sajtu). U tom slučaju ostaje nejasno čemu favorizovanje brenda Lenovo.

**Pitanje 3:**

U konkursnoj dokumentaciji na strani 4 zahtevano da Dobavljač je dužan da dobra koja je ponudio **isporuči, instalira i podesi** naručiocu na svaku kliniku pojedinačno, u skladu sa planom isporuke, koji će biti dostavljen od strane naručioca u roku od 7 dana od dana potpisivanja ugovora, a na strani 5 zahtevano da Dobavljač bude odgovoran za **implementaciju podrške i realizaciju održavanja** za svu traženu opremu na nivou 24/7/365 u trajanju garancije.

S’ obzirom da će isporučena oprema biti nova, nekorišćena, sa fabričkom garancijom proizvođača, a da je jedan od uslova samog proizvođača opreme za priznavanje garancije da instalaciju I održavanje rade stručna/obučena lica, sertifikovana za predmetne uređaje od strane proizvođača opreme, da li ovo znači i da je kao dokaz potrebno dostaviti fotokopije sertifikata za 10 zaposlenih koji bi bili angažovani.

**Pitanje 4:**

U dodatnom pojašnjenju 2 - 273-14-O od 09.02.2015. na pitanje br. 7 koje glasi:

Strana 23 konkursne dokumentacije, stavka 2 Blade server –zahtevano je minimalno 128GB, PC3-14900 CL13 ECC DDR3 1866MHz LP RDIMM, 8 x 16 GB modulima.Molimo vas da potvrdite da će se ispravnom smatrati i ponuda ponuđača koji ponudi ekvivalnet u memoriji sa modulima koji nisu low power s’ obzirom da ova karakteristika nema uticaja na performanse sistema.

Dat je sledeći odgovor:

U skladu sa politikom zaštite životne sredine definišemo tehničke zahteve tako da smanjimo potrebne resurse za korišćenje date opreme. Jedan od resursa predstavlja i električna energija. Shodno tome, Naručilac ostaje pri zahtevu tj. neophodno je da se ponudi "Low power memorijski modul".

 Naime, ovo je samo delimično tačno:

Glavni potrošač struje u serveru je napajanje, a kako naručilac nije definisao potrebnu energetsku efikasnost samog napajanja, nemoguće je utvrditi koliko zaista troši koja komponenta unutar servera, pa Vas molimo da ovaj odgovor revidirate.

Ili ukoliko smatrate drugačije molimo Vas za tačnu informaciju koliko više električne energije potrošiti Low power memorijski modul u odnosu na ekvivalent koji nije Low power, kao obrazloženje za prvobitni odgovor naručioca.

**ОДГОВОРИ НА ПИТАЊА:**

**Одговор 1:**

Наручилац је дефинисао захтеве у техничкој спецификацији конкурсне докуменетације, део 3. 'Опис предмета јавне набавке'. Сви захтеви су дефинисани у складу са стратегијом развоја информационог система наручиоца, Клиничког центра Војводине, а према пројектној документацији добијеној на основу претходно спроведеног поступка јавне набавке, од стране изабраног добављача/пројектанта.

**Одговор 2:**

Питање се не односи на предмет овог поступка јавне набавке.

Ипак, наручилац нема 'Kasperski Endpoint antivirus' на свим локацијама које су обухваћене набавком и будућом испоруком опреме која је предмет овог поступка јавне набавке.

**Одговор 3:**

Конкурсном документацијом поступка јавне набавке су дефинисани обавезни и додатни услови које је потребно испунити. Наручилац не захтева достављање сертификата већ само овлашћење од стране проивођача тј његове овлашћене канцеларије.

**Одговор 4:**

Напајање у оквиру самог уређаја није главни потрошач. Потрошачи су компоненте унутар система а напајање 'само' прослеђује неопходни ниво снаге у складу са инсталираном опремом. Наручилац остаје при иницијалном захтеву.

С поштовањем,

Комисија за јавну набавку